Ein herre der vor schanden
Ein herre der vor schanden·
in siner ivgent ist behv̊t·
mit tůgende maniger handen·
des alter mag wol werden gv̊t·
ob er niht wirt ein zage·
so dc er vberwinden·
sich niht enlaze valschen mv̊t·
er laze sich da vinden·
da man vron eren dienest tůt·
swc ieman boͤser sage
vil manig herre schande hat·
der doch dc beste tete·
wan dc im in sin oren gat·
eines heisset valsche rete·
swelh herre wol besliesse
sin oren vor der valschen rat·
dvr dc in in niht vlieze·
vs valschen reten missetat·
der habe im eren wat·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse